ઊંચા વ્યાજદર, આર્થિક મંદી, ધીમો પડેલો આર્થિક વિકાસ અને મોંઘવારીને પરિણામે ગ્રાહકો ખરીદીનો નિર્ણય લંબાવતા રહ્યા હતા. વળી ભાવ ઘટવાની આશાએ પણ ખરીદીનો નિર્ણય પાછળ ઠેલાતો રહ્યો હતો, પણ હવે જ્યારે ભાવ ઘટવાની સંભાવના ઓછી અને વધવાની ઊંચી છે ત્યારે ગ્રાહકો તરફથી નવાં ઘરોની ડિમાન્ડ દસ ટકા જેટલી વધવાની આશા રખાય છે. ૨૦૧૧માં સેન્ટ્રલ અને સાઉથ મુંબઈમાં ભાવ અનુક્રમે ૨૦ અને ૧૦ ટકા ઘટ્યા હોવા છતાં હજી પરવડે એવા સ્તરે રહ્યા નથી એટલે એમાં વધુ ઘટાડાની અપેક્ષા છે, જ્યારે મુંબઈના બાકીના વિસ્તારોમાં ભાવ જ્યાં છે ત્યાં જળવાઈ રહેવાની ધારણા છે.